വിദ്യയുമായി ബന്ധപ്പെട്ട സുഭാഷിതങ്ങൾ
വിദ്യ പ്രശസ്യതേ ലോകൈർ
  വിദ്യം സർവ്വത്ര ഗൗരവ
  വിദ്യയാ ലഭതേ സർവ്വം
  വിദ്വാൻ സർവ്വത്ര പൂജ്യതേ

ലോകത്തിൽ അറിവ് പ്രശംസിക്കപ്പെടുന്നു. അതെവിടെയും ആദരിക്കപ്പെടുന്നു. വിദ്യ എല്ലാം നേടിത്തരുന്നു. വിദ്വാൻ എവിടെയും പൂജിക്കപ്പെടുന്നു.

 വിദ്യാ ദദാതി വിനയം
 വിനയാദ്യാതി പാത്രതാം
 പാത്രത്വാദ്ധനമാപ്രോതി
 ധനാദ്ധർമ്മ തത്:സുഖം.

അറിവ് വിനയത്തെ നൽകുന്നു. വിനയത്തിലൂടെ യോഗ്യത കൈവരുന്നു. അതിലൂടെ സമ്പത്ത് നേടുവാനും സാധിക്കുന്നു. സമ്പത്തിലൂടെ ധർമ്മ പാലനവും അതിലൂടെ സുഖവും അനുഭവിക്കാൻ കഴിയുന്നു.

 വിദ്വത്വം ച നൃപത്വം ച
 നൈവം തുല്യം കദാചന
 സ്വദേശേ പൂജ്യതെ രാജാ
 വിദ്വാൻ സർവ്വത്ര പൂജ്യതേ 

പണ്ഡിതനും രാജാവും ഒരിക്കലും തുല്യ നല്ല. രാജാവ് സ്വദേശത്തിൽ പൂജിക്കപ്പെടുന്നു. എന്നാൽ വിദ്വാൻ എല്ലായിടത്തും പൂജിക്കപ്പെടുന്നു.

 കിം കുലേന വിശാലേന
 വിദ്യാഹീനസ്യ ദേഹിന: 
 അകുലീനോപി വിദ്യാവാൻ
 ദേ വൈരപി സ പൂജ്യതേ.

വലിയ കുലത്തിൽ ജനിച്ചു എന്നതുകൊണ്ട് എന്തുപ്രയോജനം? വിദ്യാ ഹീനന്മാർ ആദരിക്കപ്പെടുകയില്ല. കുലമഹിമയൊന്നുമില്ലാത്ത സാധാരണക്കാർ  വിദ്യ ഉള്ളവരാണെങ്കിൽ, ദേവന്മാരാൽ പോലും അവർ ആദരിക്കപ്പെടും. 

 പുസ്തകസ്ഥാ ച യാ വിദ്യാ
 പരഹസ്തേചയ ദ്ധനം.
 കാര്യകാലെ സമായാതെ
 നസാ വിദ്യാന ച ദ്ധനം. 

യാതൊരു അറിവ് പുസ്തകത്തിൽ മാത്രവും ധനം മറ്റുള്ളവർവശവുമാണോ, ആവശ്യസമയത്ത്  ലഭ്യമല്ലാത്ത അത് അറിവോ ധനമോ അല്ല.

 ആചാര്യാത് പാദമാദത്തേ
 പാദം ശിഷ്യ:സ്വമേധയാ
 പാദം സ ബ്രഹ്മചാരിഭ്യ:
 പാദം കാലക്രമേണ ച. 

ഒരു ശിഷ്യൻ ആചാര്യനിൽ നിന്ന് നാലിലൊന്ന് പഠിക്കുന്നു.നാലിലൊന്നു
സ്വമേധയും, നാലിലൊന്ന് സഹപാഠികളിൽ നിന്നും, നാലിലൊന്ന് കാലക്രമേണയും പഠിക്കുന്നു.

 രൂപയൗവ്വന സമ്പന്നാ
 വിശാലകുല സംഭവ:
 വിദ്യാഹീനാ:നശോഭന്തേ
 നിർഗന്ധായിവ കിംശുകാ:

ഒരാൾ എത്രയധികം സൗന്ദര്യമുള്ളവനാകട്ടെ, ഉന്നതകുലത്തിൽ ജനിച്ചവനാകട്ടെ അയാൾ വിദ്യാഹീനനെങ്കിൽ ഒരിടത്തും  ശോഭിക്കാനാവില്ല. പരിമളമില്ലാത്ത പുഷ്പത്തെ വണ്ടുകളോ ശലഭങ്ങളോ ശ്രദ്ധിക്കാറില്ലല്ലോ.

 ന ചോരഹാര്യം ന ച രാജഹാര്യം
 ന ഭ്രാതൃർ രാജ്യം ന ച ഭാരകാരി
 വ്യയേ കൃതേ വർദ്ധത ഏവ നിത്യം
 വിദ്യാധനം സർവ്വധനാൽ പ്രധാനം 

കള്ളൻ മോഷ്ടിക്കില്ല, രാജാവ് നികുതിയും വാങ്ങില്ല, സോദരന് ഓഹരി കൊടുക്കണ്ട, ഭാരവുമില്ല. കൊടുക്കുന്തോറും വർദ്ധിക്കുക മാത്രം ചെയ്യുന്ന വിദ്യാധനം തന്നെയാണ് എല്ലാ ധനങ്ങളിലും മികച്ചത്. 

 സ്വ ഗൃഹേ പൂജ്യതേ മൂർഖ:
 സ്വ ഗ്രാമേ പൂജ്യതേ പ്രഭു:
 സ്വ ദേശേ പൂജ്യതേ രാജാ
 വിദ്വാൻ സർവ്വത്ര പൂജ്യതേ. 

അജ്ഞാനികൾ സ്വന്തം ഗൃഹത്തിൽ ആദരിക്കപ്പെടും. രാജാക്കന്മാർ സ്വന്തം രാജ്യത്തിൽ ആദരിക്കപ്പെടും, അറിവുള്ളവർ സർവ്വത്ര ആദരിക്കപ്പെടുന്നു.

 മാതാ പിതാ ച വൈ ശത്രു:
 യേന ബാല്യേ ന പാഠ്യതേ
 സഭാമധ്യേ ന ശോഭേത
 ഹംസമധ്യേ ബകോ യഥാ 
                    
(നീതിസാരം എന്ന സുഭാഷിത ഗ്രന്ഥത്തിൽ ഉള്ള ശ്ലോകമാണിത്.) മക്കളെ വിദ്യ അഭ്യസിപ്പിക്കാത്ത മാതാപിതാക്കൾ ശത്രുക്കളാണ്. എന്തെന്നാൽ, അരയന്നങ്ങളുടെ ഇടയിൽ പെടുന്ന താറാവ് എന്നപോലെ വിദ്യ ഇല്ലാത്തവർ ഒരു സദസ്സിലും ചോദിക്കുന്നില്ല.